Plikiai
Plikiai – miestelis Klaipėdos rajono savivaldybėje, į šiaurės vakarus nuo Gargždų, prie kelio  217  Klaipėda–Jokūbavas . Seniūnaitijos centras. Stovi katalikų Šv. Šeimos – Jėzaus, Marijos ir Juozapo bažnyčia (pastatyta 1932 m.) ir Plikių evangelikų liuteronų bažnyčia (pastatyta 1896 m.), dešimtmetė Plikių Ievos Labutytės pagrindinė mokykla, biblioteka, ambulatorija, paštas (LT-96014), kultūros namai, kelios parduotuvės. Didžiausia įmonė – UAB „Sakuona“ (apie 370 darbuotojų). Pro miestelį prateka Eketė, per kurią užtvenktas tvenkinys.